ત્યાર બાદ રાત્રે આશરે અગિયાર વાગ્યાના સુમારે ૧૦૮ને બિનવારસી બાળકી મળી હોવાનો કોલ મળતાં સ્ટાફ પહોંચી ગયો હતો અને તપાસ કરતાં બાળકીને ઈજા હોવાનું જાણવા મળતાં તેને સારવાર અર્થે નગર પાલિકા હોસ્પિટલ ખસેડવામાં આવી હતી જ્યાંથી બનાવ અંગે પોલીસને જાણ કરવામાં આવી હતી. ડોક્ટર્સની પ્રાથમિક તપાસમાં બાળકીના ગુપ્તાંગ સહિતના ભાગો પર ઈજાના ચિન્હો દેખાતા તેને વધુ તપાસ તથા સારવાર માટે કરમસદ હોસ્પટલ ખસેડવામાં આવી હતી. પોલીસ સૂત્રો દ્વારા જણાવ્યા મુજબ બાળકીનો મેડિકલ રિપોર્ટ આવ્યા બાદ જ બાળકી પર દુષ્કર્મ થયું છે કે નહીં તે જાણી શકાશે અને તે મુજબની કાર્યવાહી હાથ ધરવામાં આવશે. હાલમાં પોલીસે બાળકીને લઈ જનારા શખ્સની શોધખોળ હાથ ધરી હોવાનું જાણવા મળે છે. સૂત્રોના જણાવ્યા મુજબ બાળકીના પિતા છેલ્લા ત્રણેક વર્ષથી અન્ય કોઈ જગ્યાએ રહે છે તથા તેની માતા ભીખ માંગી પોતાનું તથા પુત્રીનું ગુજરાન ચલાવે છે.